**Ministru kabineta noteikumu projekta**

**“Grozījumi Ministru kabineta 2017.gada 5.septembra noteikumos Nr.537 “Noteikumi par portfeļgarantijām sīko (mikro), mazo un vidējo komersantu kreditēšanas veicināšanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Attīstības finanšu institūcijas likuma 12.panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017.gada 5.septembrī Ministru kabinets apstiprināja noteikumus Nr.537 “Noteikumi par portfeļgarantijām sīko (mikro), mazo un vidējo komersantu kreditēšanas veicināšanai” (turpmāk – MK noteikumi Nr.537). MK noteikumu Nr.537 mērķis ir veicināt finansējuma pieejamību komersantiem. Programmas ietvaros kredītiestādes vai tās meitas sabiedrības (turpmāk – kredītiestāde), kas piedalīsies akciju sabiedrības “Attīstības finanšu institūcija Altum” (turpmāk – sabiedrība Altum) atklātajā atlasē un iegūs tiesības slēgt līgumu par programmas īstenošanu, izmantojot sabiedrības Altum garantiju, **piedāvās komersantiem finanšu pakalpojumus ar samazinātu aizdevumu procentu likmi**. Programmas galvenā atšķirība no individuālo garantiju programmas – darījumiem, kas atbilst MK noteikumu nr.537 nosacījumiem un noteikti sabiedrības Altum un kredītiestādes līgumā, var piešķirt garantiju dažu stundu laikā, neiesaistot sabiedrību Altum garantijas piešķiršanā. Šādi būtiskākie ieguvēji no programmas ir sīkie un mazie komersanti, kuri līdz šim nevarēja saņem aizdevumus nepietiekama nodrošinājuma dēļ, bet kredītiestādes nepieteicās individuālajām garantijām mazo darījumu apjomam neproporcionālā laika patēriņa dēļ.  Maksimālais viena darījuma garantijas apmērs ir līdz 70% (MK noteikumu Nr.537 11.punkts), savukārt ierobežotās garantijas likme (*CAP*) jeb garantiju portfeļa daļa, kuru sedz sabiedrības Altum garantija, ir līdz 20%. Citiem vārdiem, katra darījuma garantija ir līdz 70%, bet kopējie zaudējumi no garantētā finanšu pakalpojumu portfeļa nevar pārsniegt 20%. Izmantojot garantijas apmēru 70% un ierobežoto garantijas likmi 20%, maksimālā kredītiestādes aizdevumu portfeļa kompensācija ir 14% (t.i. 70%\*20%).  MK noteikumu Nr.537 22.2.apakšpunkts nosaka, ka, piesakoties sabiedrības Altum atklātajā atlasē, kredītiestāde pamato ierobežoto garantijas likmi, ņemot vērā plānoto neatmaksāto zaudējumu atgūšanas likmi. Savukārt MK noteikumu Nr.537 10.6.apakšpunkts nosaka, ka apgrozāmo līdzekļu (t.sk. kredītlīniju) finanšu pakalpojumu termiņš ir no 12 mēnešiem līdz 5 gadiem un tas nav pagarināms.  MK noteikumu Nr.537 izstrādes laikā Ekonomikas ministrija (turpmāk - EM) un sabiedrība Altum konsultējās ar Latvijas Komercbanku asociāciju (turpmāk – LKA) un citiem sociālajiem partneriem.  Š.g. oktobrī atbilstoši MK noteikumu Nr.537 17. un 20.punktam sabiedrība Altum izstrādāja un nosūtīja LKA un Latvijas Līzinga devēju asociācijai Portfeļgarantiju programmas kredītiestāžu atlases nosacījumu projektu (turpmāk - atlases noteikumi), kā arī tikās ar ieinteresētajām kredītiestādēm, lai skaidrotu MK noteikumu Nr.537 un atlases nosacījumu prasības.  2017.gada. 8.novembrī EM ir saņemts LKA priekšlikums veikt grozījumus MK noteikumos Nr.537 un palielināt garantijas apmēru no 70% līdz 80%, kā arī atļaut kredītlīniju termiņa pagarināšanu, lai nodrošinātu veiksmīgāku programmas ieviešanu. LKA norāda, ka par minētajiem jautājumiem MK noteikumu Nr.537 nosacījumi ir komersantiem neizdevīgāki nekā sabiedrības Altum individuālo garantiju programmas nosacījumi[[1]](#footnote-1), kā arī Eiropas Investīciju fonda (turpmāk – EIF) piedāvātie garantiju produkti kā InnovFin, Cosme un EaSi, kas tiek sniegti Eiropas Stratēģisko investīciju fonda ietvaros. LKA norāda, ka, veicot grozījumus MK noteikumos Nr.537, tas ļautu sekmīgāk ieviest portfeļgarantiju programmu un tā būtu atbilstošāka lielāka klientu loka vajadzībām, īpaši sīkajiem un mazajiem komersantiem.  *Apgrozāmo līdzekļu aizdevumu termiņš*  Kā norāda LKA, kredītiestādes apgrozāmo līdzekļu aizdevumus, īpaši kredītlīnijas, pārsvarā sniedz uz vienu gadu vai diviem gadiem, izvērtējot iespēju katru gadu šo termiņu pagarināt. Vidējais apgrozāmo līdzekļu, t.sk. kredītlīniju kopējais termiņš ir 3-5 gadi, kad komersantiem izveidojas stabila naudas plūsma. Pašreiz MK noteikumu Nr.537 10.6.apakšpunkts pieļauj vienreizēju šāda finanšu pakalpojuma iekļaušanu portfelī, bet nepieļauj pagarināšanu.  Laika periodā no 2016.gada janvāra līdz 2017.gada 31.oktobrim sabiedrība Altum ir izsniegusi 289 garantijas par 63.3 milj.*euro*. Apgrozāmie līdzekļi, t.sk. kredītlīnijas un overdrafti sastāda 48% no izsniegtajām garantijām, t.i., 146 garantijas apgrozāmiem līdzekļiem par 30.6 milj.*euro*.  Individuālo garantiju MK noteikumi Nr.997 pieļauj apgrozāmo līdzekļu finanšu pakalpojumu termiņa pagarināšanu, kā arī to pieļauj EIF instrumenti, piemēram, InnovFin apgrozāmos līdzekļus var pagarināt 3 gadus, Cosme – 5 gadus, savukārt EaSi var pagarināt līdz pat 6 gadiem. Šādi finanšu pakalpojumi ir atbilstoši Komisijas paziņojuma par EK līguma 87. un 88.panta piemērošanu valsts atbalstam garantiju veidā (2008/C 155/02) (turpmāk – Komisijas paziņojums) 3.2.nodaļas b) apakšpunktam.  Ņemot vēra norādīto, EM ierosina Ministru kabineta noteikumu projektā “Grozījumi Ministru kabineta 2017.gada 5.septembra noteikumos Nr.537 “Noteikumi par portfeļgarantijām sīko (mikro), mazo un vidējo komersantu kreditēšanas veicināšanai”” (turpmāk – noteikumu projekts) noteikt, ka MK noteikumu Nr.537 9.2.apakšpunktā norādīto finanšu pakalpojumu termiņu var pagarināt tāpat kā investīciju aizdevumu termiņiem. Jānorāda, ka netiek mainīts nosacījums par maksimālo termiņu – 5 gadi.  Arī individuālo garantiju programmā uz uzņemto riska segumu var pagarināt iepriekš konkrētās programmas ietvaros izsniegtās garantijas jauniem finanšu pakalpojumiem. Tādējādi riska segums atbrīvojas tikai pēc programmas noslēguma, t.i. pēc tam, kad ir atbrīvojušies resursi pēc visu garantiju saistību izbeigšanās (2 gadi + 10 gadi).  *Garantijas likme*  LKA ierosina MK noteikumu Nr.537 11.punktā norādīto garantijas likmi palielināt līdz 80% kā MK noteikumos nr.997. EM atbalsta šādu priekšlikumu un garantijas likmju salāgošanu visās garantiju programmās un to pieļauj Komisijas paziņojums par EK līguma 87. un 88.panta piemērošanu valsts atbalstam garantiju veidā (2008/C 155/02).  Izvērtējot laika posmā no 2016.gada 1.decembra līdz 2017.gada 31.novembrim izsniegtās 188 garantijas, secināms, ka 132 (70%) gadījumos garantijas likme ir 80%. No garantijām, kurām garantijas likme ir 80%, 105 darījumi (79%) ir izsniegti finanšu pakalpojumiem līdz 250 tūkst.*euro*.  Portfeļgarantiju mērkis ir izsniegt garantijas vēl ātrāk un efektīvāk kā individuālo garantiju programmā. Ieviešot portfeļgarantiju programmu, mazāka apjoma darījumiem (līdz 250 000 *euro*) kredītiestādes, kas pieteiksies atklātajā atlasē un iegūs tiesības slēgt līgumu varēs pašas izskatīt un izsniegt garantijas, kas savukārt nozīmē, ka sabiedrība Altum neizmantos administratīvos resursi mazāka apjoma darījumu individuālai izskatīšanai.  Papildus norādāms, ka viens no atlases kritērijiem ir pretendenta plānotā jaunizveidojamā finanšu pakalpojumu portfeļa maksimālā kompensāciju (ierobežotā garantijas likme\* garantijas likme). Vairāk punktus varēs saņemt kredītiestāde, kas piedāvās zemāku šo rādītāju reizinājumu.  Prakse un citu valstu pieredze liecina, ka standarta darījumus ar mazākiem riskiem kredītiestādes izvēlas izvērtēt pašas un ievieto portfelī Portfļgarantiju programmas ietvaros. Šādu darījumu maksimālo zaudējumu apmēru regulē ierobežotā garantiju likme. Savukārt riskantākus darījumus, ja kredītiestāde vēlas sabiedrības Altum iesaisti un izvērtējumu, tā iesniedz izvērtēšanai individuālā kārtā. Šāda pieeja arī Lietuvā, kur institūcija INVEGA, sniedz gan individuālās, gan portfeļgarantijas. Abu programmu ietvaros maksimālā garantijas summa ir 1 500 000 *euro*. Papildus jānorāda, ka ieviešot šīs programmas nākamo kārtu nākotnē, izstrādājot jaunu programmu, tiks izvērtēts finanšu pakalpojuma apmēra palielinājums.  Ņemot vērā garantijas likmes izmaiņas, grozīts arī noteikumu 19.7.punkts, nosakot, ka kredītiestādes riskam katrā darījumā ir jābūt vismaz 20%.  *Ierobežotā garantijas likme*  MK noteikumu Nr.537 4.7.apakšpunkts nosaka, ka “ierobežoto garantijas summu aprēķina kā kredītiestādes aizdevumu portfeļa (maksimāli izmaksāto finanšu pakalpojumu summa), garantijas likmes un ierobežotās garantijas likmes reizinājumu. Atbilstoši MK noteikumu Nr.537 pašreizējai versijai: aizdevuma portfelis\*70%\*20%.  Ņemot vērā LKA iebildumus, EM rosina grozīt MK noteikumus Nr.537, palielinot garantijas apmēru līdz 80% (skatīt iepriekšējo rindkopu) un samazinot ierobežotās garantijas likmi no 20% uz 17.5%. Šādu izmaiņu rezultātā nemainās plānotais kredītiestāžu aizdevumu portfelis un kredītportfeļa maksimālā zaudējumu summa, bet palielinās garantētais portfelis no 35 milj. *euro* uz 40 milj.*euro*.  Papildus jānorāda, ka nemainās maksimālā kredītiestādes aizdevumu portfeļa kompensācija un tā ir līdz 14% (t.i. 80%\*17.5%), kas ir vienāds reizinājums kā pašreiz 70%\*20%.  *Finansiālā labuma nodošana komersantam (valsts atbalsta jautājums)*  Portfeļgarantiju programmas galvenais uzsvars ir par finansiālā labuma nodošanu gala saņēmējam, t,i. komersantam*.*  Kredītiestādes piedalīsies sabiedrības Altum organizētajā atlasē un piedāvājumā norādīs, par cik samazinās aizdevumu procentu likmi (sabiedrība Altum noteiks arī minimālo procentu likmes samazinājumu), tādējādi kredītiestāde, kas vairāk samazinās aizdevumu procentu likmi, varēs iegūt augstāku vērtējumu atlasē, ja tā atbildīs pārējiem vērtēšanas kritērijiem. Procentu likmes samazinājums tiks noteikts sadarbības līgumā, kas tiks noslēgts starp sabiedrību Altum un kredītiestādi un sabiedrība Altum šo nosacījumu uzraudzīs, veicot ceturkšņa izlases pārbaudes. Sākotnēji visos gadījumos, vēlāk izlases veidā, sabiedrība Altum lūgs kredītiestādi iesniegt sabiedrībā ALTUM portfeļgarantiju portfelī iekļautā darījuma lietu un tādējādi pārliecināties par aizdevuma procenta likmes samazinājumu, kas kredītiestādei būs jānorāda lēmumā (aizdevumu procentu likme ar un bez portfeļgarantijas). Pirms garantijas kompensācijas izmaksas, Sabiedrība Altum veiks 100% darījumu atbilstības līguma nosacījumiem pārbaudi.  Valsts atbalsta regulējums nosaka, ka nedrīkst pieļaut ekonomisko priekšrocību nodošanu (komercdarbības atbalsta 2.pazīme), piem. kredītiestādei[[2]](#footnote-2) - ekskluzīvu vai īpašu tiesību piešķiršana nerīkojot atklātu, pārredzamu, nediskriminējošu un konkurenci nodrošinošu konkursa procedūru. Šajā gadījumā sabiedrība Altum organizēs atklātu, pārredzamu, nediskriminējošu un objektīvu atlases procedūru, kurā jebkura Latvijā reģistrēta kredītiestāde varēs piedalīties tajā un iegūt tiesības slēgt līgumu, ja tā atbildīs noteiktajiem kritērijiem, jo īpaši par finansiālā labuma nodošanu komersantam samazināta aizdevumu procenta veidā. Kredītiestādei netiek maksātas maksa un tā nesaņem citu veida labumu vai priekšrocības.  *Metodika atbilstoši Komisijas regulas Nr.480/2014  7. panta 2. punktam*  MK noteikumu Nr.537 18.punkts nosaka, ka pēc kredītiestāžu atlases un pirms līguma noslēgšanas ar kredītiestādi sabiedrība Altum atbilstoši Eiropas Komisijas 2014. gada 3.marta Deleģētā Regula (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – regula Nr. 480/2014) 7.panta 2.punktam iesniedz saskaņošanai EM un Finanšu ministrijā metodiku par visu finansiālo priekšrocību nodošanu komersantiem.  Noteikumu projektā ir precizēts šis punkts, nosakot sabiedrībai Altum pienākumu šo metodiku izstrādāt līdz līgumu slēgšanai ar kredītiestādēm, svītrojot vārdus “pēc kredītiestāžu atlases un”.  *Finansējuma precizēšana*  Ņemot vēra, ka sabiedrības Altum vadības izmaksas tiek aprēķinātas saskaņā ar Regulas Nr.480/2014 12.un 13.pantu, tiek precizēts, ka sabiedrības Altum vadības izmaksām ir nepieciešams finansējums ne vairāk kā 800 000 EUR līdzšinējā finansējuma 1 000 000 EUR apmērā. Tādējādi šis finansējums 200 000 EUR varēs tikt novirzīts citas programmas īstenošanai. Precizēts MK noteikumu Nr.537 5.un 5.2.punkts.  *Programmas rādītāju novērtējums*  Noteikumu grozījumu rezultātā nemainīsies kredītiestādes aizdevumu portfeļa maksimālā zaudējuma summa, jo garantijas likme tiks paaugstināta, bet ierobežotā garantijas likme proporcionāli samazināta. Sabiedrība Altum ir pārskatījusi programmas ietekmes, risku un sagaidāmo zaudējumu, finansiālo rezultātu izvērtējamu saskaņā ar Attīstības finanšu institūcijas likuma 12.panta trešo daļu. Jānorāda, ka šajā riska novērtējumā ir norādītas indikatīvi plānotās vadības izmaksas. Tā kā šāds instruments Latvijā būs pirmo reizi, nav iespējams balstīties uz iepriekšējo gadu pieredzi.  MK noteikumu projektam ir pievienots MK protokollēmums, ar kuru sabiedrībai Altum 2018.gadā ir atļauts attiecināt vadības izmaksām finansējumu 100 000 EUR apmērā. Pēc portfeļgarantiju instrumenta uzsākšanas 2018.gadā 4.ceturksnī – pēc atlases izsludināšanas, līgumu noslēgšanas un aizdevumu iekļaušanas portfelī, tiks sagatavota informācija par turpmāku sabiedrības Altum vadības izmaksu finansēšanu. |
| 3. | Projekta izstrādē iesaistītās institūcijas | Ekonomikas ministrija, sabiedrība Altum, Latvijas Komercbanku asociācija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupa ir sīkie, mazie un vidējie komersanti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu. Noteikumu projekta īstenošanu nodrošinās sabiedrība Altum. Noteikumu projekts paredz pozitīvu ietekmi uz tautsaimniecību, jo veicinās kreditēšanu. |
| 3. | Administratīvo izmaksu monetārs novērtējums | Sabiedrības Altum vadības izmaksas tiks finansētas atbilstoši sabiedrības Altum programmu pārvaldības izmaksu attiecināšanas metodikai. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar noteikumu projektu tiks ieviestas prasības no šādiem Eiropas Savienības tiesību aktiem:  Komisijas paziņojums par EK līguma 87. un 88.panta piemērošanu valsts atbalstam garantiju veidā (2008/C 155/02) (turpmāk – Komisijas paziņojums) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula. Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas:   * Komisijas paziņojums par EK līguma 87. un 88.panta piemērošanu valsts atbalstam garantiju veidā (2008/C 155/02) (turpmāk – Komisijas paziņojums) | | |
| A | B | C | D |
| *Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu)* | *Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta* | *Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.*  *Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.*  *Norāda institūciju, kas ir atbildīga par šo saistību izpildi pilnībā* | *Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.*  *Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.*  *Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos* |
| *Komisijas paziņojuma 3.2.apakšpunkta b )apakšpunkts* | *3.punkts* | *Pārņemta pilnībā* | *Neparedz stingrākas prasības* |
| *Komisijas paziņojuma 3.2.apakšpunkta c) apakšpunkts* | *4.punkts* | *Pārņemta pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? | | - | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | |
| Cita informācija | | Nav. | |

|  |  |  |
| --- | --- | --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. | |
| Cita informācija | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrija tās tīmekļa vietnē publicē informāciju par noteikumu projektu un par tā virzību. |
| 2. | Sabiedrības līdzdalība projekta izstrādē | Atbilstoši normatīvo aktu prasībām Ekonomikas ministrija tās tīmekļa vietnē publicē informāciju par noteikumu projektu un par tā virzību. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija un akciju sabiedrība “Attīstības finanšu institūcija Altum” |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

**Ministru prezidenta biedrs,**

**ekonomikas ministrs A.Ašeradens**

**Vīza:**

**Valsts sekretārs J.Stinka**

Signe Tuklere

67013298, Signe Tuklere@em.gov.lv

1. 2010.gada 26.oktobra Ministru kabineta noteikumi Nr.997 “Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” (turpmāk – MK noteikumi nr.997) [↑](#footnote-ref-1)
2. [↑](#footnote-ref-2)